ابوالمحاسن رویانی

فخر الإسلام القاضی أبو المحاسن عبد الواحد بن إسماعیل الرّویانی (ذی الحجة 415هـ - محرم 502هـ) اتا شافعی و اهل تسنن ملّا بی‌یه که شه مذهب ره مازرون دله تبلیغ کرده. وه قاضی و فقیه بی‌یه. وه سنة 415 هجری دنیا بمو و سفر بورده بخارا، آمل ، نیشابور، غزنه و مرو که درس بخونده. وه ره نظام الملک خله تحویل گیته. ونجه بائوت دره که گته «اگه گردِ شافعیون کتاب ره تش هادِن، تومبه وشون ره از حفظ، از سر بنویسم» وه آمل دله شه وسه مدرسه بساته و درس دائه که اسماعیلیون وه ره ترور هاکردنه و آمل مسجد دله بکوشتنه.

 منابع 

رج:رویان گت آدمون
رج:مازرون ملائون